Η **Πενέλοπι Μαίρη Μόρντοντ** (αγγλικά: *Penelope Mary "Penny" Mordaunt*, 4 Μαρτίου 1973), είναι Βρετανίδα πολιτικός και στρατιωτικός, που υπηρετεί ως Ηγέτης της Βουλής των Κοινοτήτων του Ηνωμένου Βασιλείου και ως Λόρδος Πρόεδρος του Μυστικού Συμβουλίου της Αυτού Μεγαλειότητας, από τον Σεπτέμβριο του 2022, υπό την κυβέρνηση της Λιζ Τρας, και σήμερα υπηρετεί υπό την κυβέρνηση του Ρίσι Σούνακ.

Είναι βουλευτής της Βουλής των Κοινοτήτων του Ηνωμένου Βασιλείου, με το Συντηρητικό Κόμμα, για την εκλογική περιφέρεια του Πόρτσμουθ Νορθ, από τον Μάιο του 2010.

Υπό την Κυβέρνηση του Μπόρις Τζόνσον, υπηρέτησε ως Υφυπουργός Διεθνούς Εμπορίου, από τον Σεπτέμβριο του 2021 έως τον Σεπτέμβριο του 2022. Υπό την κυβέρνηση της Τερέζα Μέι, υπηρέτησε ως Υπουργός Άμυνας του Ηνωμένου Βασιλείου, από τον Μάιο έως τον Ιούλιο του 2019, και ως Υπουργός Διεθνούς Ανάπτυξης, από το 2017 έως το 2019. Επίσης, υπηρέτησε ως Υπουργός Γυναικών και Ισότητας, από το 2018 έως το 2019. Επίσης, υπό την κυβέρνηση του Ντέιβιντ Κάμερον, υπηρέτησε ως Υφυπουργός Άμυνας αρμόδια για τις Ένοπλες Δυνάμεις, από τον Μάιο του 2015 έως τον Ιούλιο του 2016.

Στις 10 Σεπτεμβρίου 2022, η Πένι Μόρντοντ υπό την ιδιότητα της Λόρδου Προέδρου του Μυστικού Συμβουλίου (Privy Council) έγινε η πρώτη γυναίκα που προήδρευσε της ανακήρυξης του Καρόλου Γ΄ ως νέου Μονάρχη του Ηνωμένου Βασιλείου.

Είναι υποψήφια για την ηγεσία του Συντηρητικού Κόμματος, για την εκλογή ηγέτη των Συντηρητικών για τον Οκτώβριο του 2022.

Βιογραφία
---------

Η Πένι Μόρντοντ, γεννήθηκε τον Μάρτιο του 1973 στο Ντέβον της Αγγλίας και μεγάλωσε στο Πόρτσμουθ. Αποφοίτησε από το Λύκειο του "Oaklands Catholic School/Academy" το 1991. Παράλληλα σπούδασε υποκριτική στη σχολή "Victoryland Theatre School". Σπούδασε Φιλοσοφία και Πολιτική στο Πανεπιστήμιο του Ρέντινγκ, και έλαβε πτυχίο (BA) το 1995 με βαθμό άριστα.

### Καριέρα

Ύστερα από την αποφοίτησή της από το Πανεπιστήμιο, η Μόρντοντ, εργάστηκε στον δημόσιο τομέα. Υπήρξε επικεφαλής της νεολαίας του Συντηρητικού Κόμματος υπό την πρωθυπουργία του Τζον Μέιτζορ. Το 2000, εργάστηκε στις Η.Π.Α. ως επικεφαλής του ξένου τύπου της προεκλογικής καμπάνιας του Ρεπουμπλικανού υποψηφίου και μετέπειτα προέδρου Τζορτζ Ο. Μπους, θέση την οποία ανέλαβε εκ νέου στις προεδρικές εκλογές του 2004. 

Το 2005, ήταν πρώτη φορά υποψήφια βουλευτής για την εκλογική περιφέρεια του Πόρτσμουθ Νορθ, στην περιοχή του Πόρτσμουθ, όμως ηττήθηκε με μικρή διαφορά από την ανθυποψήφιό της του Εργατικού Κόμματος. Στις εκλογές του 2010, κατάφερε τελικά να εκλεγεί Μέλος της Βουλής των Κοινοτήτων του Ηνωμένου Βασιλείου, για την ίδια περιφέρεια. Επανεξελέγη το 2015, το 2017 και το 2019.

### Στρατιωτική θητεία

Η Πένι Μόρντοντ, υπηρετεί ως έφεδρος του Βασιλικού Πολεμικού Ναυτικού του Ηνωμένου Βασιλείου. Από το 2010 έως το 2015, διατέλεσε υπολογαχός. Το 2019 έγινε διαδοχικά επίτιμη υποπλοίαρχος και στη συνέχεια πλοίαρχος. Για το 2022, είναι η μοναδική γυναίκα βουλευτής που είναι ενεργό μέλος του Βασιλικού Ναυτικού.

### Υποψηφιότητα για την Ηγεσία του Συντηρητικού Κόμματος

#### Σεπτέμβριος 2022

Ήταν υποψήφια για την ηγεσία του Συντηρητικού Κόμματος το 2022, ύστερα από την ανακοίνωση της παραίτησης του Μπόρις Τζόνσον από την πρωθυπουργία και την ηγεσία του κόμματος, τον Ιούλιο του 2022. Κατά τον τελευταίο γύρο από τις εκλογές των βουλευτών στις 20 Ιουλίου 2022, ενώ σε όλες τις προηγούμενες τέσσερεις αναμετρήσεις ήταν δεύτερη, εκτοπίστηκε και έχασε οριακά από την Υπουργό Εξωτερικών Λιζ Τρας (113 ψήφοι), λαμβάνοντας 105 ψήφους και την τρίτη θέση, και έτσι αποκλείστηκε στο να βρίσκεται στη τελική αναμέτρηση των δύο μονομάχων.

#### Οκτώβριος 2022

Ύστερα από την παραίτηση της Λιζ Τρας, από το αξίωμα της πρωθυπουργού του Ηνωμένου Βασιλείου και από την ηγεσία του Συντηρητικού Κόμματος, η Πένι Μόρντοντ, ανακοίνωσε εκ νέου την υποψηφιότητά της για την εκλογή νέας ηγεσίας στο Συντηρητικό Κόμμα στις 21 Οκτωβρίου 2022, και έγινε η πρώτη υποψήφια για τον αγώνα.

Παραπομπές
----------

1. ↑  *Public Whip*. Penny\_Mordaunt. Ανακτήθηκε στις 25  Απριλίου 2022.
2. ↑  Harris, David Maddox, Katie (6 Σεπτεμβρίου 2022). «Penny Mordaunt named as Leader of the House of Commons». *Express.co.uk* (στα Αγγλικά). Ανακτήθηκε στις 6 Σεπτεμβρίου 2022.
3. ↑  Reuters (2022-10-25). «UK's Penny Mordaunt re-appointed as leader of House of Commons» (στα αγγλικά). *Reuters*.. Ανακτήθηκε στις 2022-10-25.
4. ↑  «Penny Mordaunt MP | Member of Parliament for Portsmouth North». *Penny Mordaunt MP* (στα Αγγλικά). Ανακτήθηκε στις 12 Ιουλίου 2022.
5. ↑  «Penny Mordaunt | World Bank Live». *live.worldbank.org*. Ανακτήθηκε στις 12 Ιουλίου 2022.
6. ↑  «Penny Mordaunt: Who is the Navy reservist and former defence secretary running for PM?». *Forces Network* (στα Αγγλικά). Ανακτήθηκε στις 12 Ιουλίου 2022.
7. ↑  «Ιστορική τελετή: Ο Κάρολος Γ' ανακηρύχθηκε Βασιλιάς - Η εντυπωσιακή δημόσια διακήρυξη από το Παλάτι του Αγίου Ιακώβου». *The TOC*. 10 Σεπτεμβρίου 2022. Ανακτήθηκε στις 10 Σεπτεμβρίου 2022.
8. ↑  «Day of Queen's funeral will be a bank holiday - by order of the new King Charles III». *www.portsmouth.co.uk* (στα Αγγλικά). 10 Σεπτεμβρίου 2022. Ανακτήθηκε στις 10 Σεπτεμβρίου 2022.
9. ↑  Reuters (2022-10-21). «British minister Penny Mordaunt announces bid to be next UK PM» (στα αγγλικά). *Reuters*.. Ανακτήθηκε στις 2022-10-21.
10. ↑  Roberts, Hannah (21 Ιανουαρίου 2022). «Reading graduate could replace Boris Johnson if he quits». *BerkshireLive* (στα Αγγλικά). Ανακτήθηκε στις 12 Ιουλίου 2022.
11. ↑
12. ↑  Channon, Max (24 Ιουλίου 2019). «Navy reservist Penny Mordaunt no longer Defence Secretary». *PlymouthLive* (στα Αγγλικά). Ανακτήθηκε στις 12 Ιουλίου 2022.
13. ↑  «Penny Mordaunt: A look at the Royal Navy reservist's time as Defence Secretary». *Forces Network* (στα Αγγλικά). Ανακτήθηκε στις 12 Ιουλίου 2022.
14. ↑  «Penny Mordaunt launches UK leadership bid». *POLITICO* (στα Αγγλικά). 10 Ιουλίου 2022. Ανακτήθηκε στις 12 Ιουλίου 2022.
15. ↑  Chaplain, Chloe (11 Ιουλίου 2022). «Mordaunt and Badenoch favourites to become the next PM, Tory members' poll reveals». *inews.co.uk* (στα Αγγλικά). Ανακτήθηκε στις 12 Ιουλίου 2022.
16. ↑  «Penny Mordaunt Joins Tory Leadership Fray as Candidates Pledge Tax Cuts» (στα αγγλικά). *Bloomberg.com*. 2022-07-10.. Ανακτήθηκε στις 2022-07-12.
17. ↑  «Στην τελική ευθεία οι δύο μονομάχοι - Λιζ Τρας εναντίον Ρίσι Σουνάκ για Τόρις και πρωθυπουργία». *in.gr*. 20 Ιουλίου 2022. Ανακτήθηκε στις 20 Ιουλίου 2022.
18. ↑  «Rishi Sunak or Liz Truss will become next PM after Penny Mordaunt knocked out of contest». *Sky News* (στα Αγγλικά). Ανακτήθηκε στις 20 Ιουλίου 2022.
19. ↑  «Penny Mordaunt confirms she is standing in contest to replace Liz Truss». *BBC News* (στα Αγγλικά). Ανακτήθηκε στις 21 Οκτωβρίου 2022.
20. ↑  «Penny Mordaunt to stand for Conservative leadership». *the Guardian* (στα Αγγλικά). 21 Οκτωβρίου 2022. Ανακτήθηκε στις 21 Οκτωβρίου 2022.

Εξωτερικοί σύνδεσμοι
--------------------

* Πολυμέσα σχετικά με το θέμα  Penny Mordaunt στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 4931163756437234480002
* GND: 1245938282

 |

 |